  Виталий Пронин Кизер ке луиз, каром нап? Удмуртиысь Композиторъёслэн огазеяськонзылэн тӧроез:- Удмурт гуръёс азьвыл ӝожмытэсь ке вал, табере шулдыресь, жингресэсь луизы. Куд-огъёсыз - мултэс задор, удмурт шӧмыз уг шӧдӥськы. Выль кырӟанын котьку сяменгес ик 90 процентэз асэстэмын луэ, 10 процентэз гинэ - выль малпамез. Та учыре но тросэз кырӟанъёс перепевъёс вал. Но мыным кельшизы бќдьяос, шарканъёс, пичи пургаос, алнашъёс.Пинал авторъёслы ӵектэме потэ: кылзэ ӵемгес удмурт классикаез - Г. Корепановез, Г. Корепанов-Камскиез. Евгения Копысова, композитор:- Азьвыл ваньмыз огвыллемесь ке вал, туэ огезлэсь умой мукетыз. Кырӟанъёс сэзесь луэмын, артистъёс пыр-поч дасяськемын. Нырысь ик сцена вылэ потӥзы пургаос, малпай: вормисьёс, но номеръёс пумен яркытгес но яркытгес луизы. Ми ас поннамы пусйим 3 номерез, оскод оло уд, но ужрад пумын малпанмы быдэсак тупаз учкисьёслэн мылкыдынызы - сыӵеез туж шер луэ.  литературовед, филология наукаосъя кандидат:- Кырӟан текст но кылбур - пӧртэмгес жанръёс, соин, дыр, шугъяськонъёс кылдӥзы. Тани Алнашысь Л. Ганьковалэн текстэз чылкыт, но крезьгур со борды ӧз лякиськы. Сарапулысь А. Девятовалэн кылъёсыз туж огшорыесь, но фольклор амалэз кутэ бере, ваньмыз туж интыяз. Шаркан ёрослэн кылъёсыз ас кожазы шоро-куспо, но крезьгур соосты ӝутэ. Зинаида Рябинина, «Удмурт дунне» газетлэн валтӥсь редакторез:- Егит авторъёс арысь аре онгромыто. Текстъёсын чурлы быдэ - йыртӥян: «ог яратэммес золтом», «ӵош ужаломе, зол яратоме, кизер ке луиз, каром нап», «киысь ки кутскыса, шагаськом азьлане...» но мукет. Мар со?Но пӧлаз вань кылэз шӧдыса гожтэм кылбуръёс. Л. Ганьковалэн, Н. Широбоковалэн, Г. Самсоновалэн, А. Девятовалэн кылбуръёссы чылкыт удмурт кылын жильырто.Кинэ пусйи вылӥын - дышетэмын анай кылзэс, нош 30 ареслэсь егитгес авторъёс удмурт кылын предложенилэсь радъяськемзэ гинэ ӧвӧл, кызьы кылэз шонер гожтыны уг тодо ни. Валамон, татын соосты пыкылыны уг луы, дыр, но шӧдӥсько, эшшо кӧня ке ар ортчыса, курланы но номыре луоз ни... Теги: Элькуновидение мылкыдъёс  